Борис Младенов-Young
Заробване или фатална дружба…

chitanka.info

Заробване или фатална дружба —

с коя ли дума да го назова,

та прозвучи ли, вредом да събужда

представа вездесъща за беда?

Намеквам за онази връзка стара,

обвързала заклетия пушач

с любимата тютюнева цигара —

съюз между осъден и палач.

За него тя е винаги готова,

да му достави своята отрова

и изгори… О, незавидна цел!

Ала и той, макар да е наясно,

че пушенето много е опасно,

от нея да умре, го е приел!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.